ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

Ո Ր Ո Շ ՈՒ Մ

---- 2021 թվականի N Լ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 10-Ի N 2008-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» օրենքի 33-րդ և 34-րդ հոդվածները` Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2020 թվականի դեկտեմբերի 10-ի **« 2020 թվականի սեպտեմբերի 27-ից Ադրբեջանի Հանրապետության կողմից Արցախի Հանրապետության դեմ սանձազերծված պատերազմի ընթացքում մարտական գործողությունների մասնակից սովորողների, ինչպես նաև պատերազմի ընթացքում մարտական գործողությունների մասնակից անձանց սովորող երեխաների և սովորող ամուսնու ուսման վարձի փոխհատուցման միջոցառումը հաստատելու մասին**» N 2008-Լ որոշման ՝

1) 2-րդ կետում «2021 թվականի պետական բյուջեում» բառերը փոխարինել «2021-2022 թվականներ պետական բյուջեներում» բառերով.

2)  հավելվածի՝

ա. 1-ին կետում «սովորողներին» բառից հետո լրացնել «,որոնք 2020-2021 ուսումնական տարվա 1-ին կիսամյակի դրությամբ ընդգրկված են ՈւՀ-երի ուսանողական համակազմում կամ սահմանված կարգով դադարեցրել են ուսումնառությունը պարտադիր ժամկետային զինվորական ծառայության զորակոչվելու կապակցությամբ՝ ներառյալ 2020 թվականի ամառային զորակոչը։» բառերը,

բ․ 3-րդ կետում «1-ին կիսամյակի» բառերից հետո լրացնել « (պարտադիր զինվորական ծառայությունից զորացրվածների դեպքում՝ զորակոչվելու համապատասխան ուսումնական տարվա 1-ին կիսամյակի)» բառերով։

 ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ **2020 ԹՎԱԿԱՆԻ ԴԵԿՏԵՄԲԵՐԻ 10-Ի N 2008-Լ** ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

1. **Անհրաժեշտությունը.**

 Հայաստանի Հանրապետության կառավարության **2020 թվականի դեկտեմբերի 10-Ի N 2008-Լ** որոշման մեջ փոփոխություն և լրացումներ կատարելու անհրաժեշտությունը պայմանավորված  **է որոշմամբ հաստատված միջոցառման շահառուների շրջանակի հստակեցման և դրանից բխող ֆինանսական միջոցներ հատկացնելու համար անհրաժեշտ հիմքեր ապահովելու պահանջով։**

1. **Ընթացիկ իրավիճակը և կարգավորման բնույթը.**

|  |
| --- |
|  Կառավարության 2020 թվականի դեկտեմբերի 10-ի № 2008-Լ որոշմամբ հաստատված միջոցառմամբ նախատեսվում է 2020 թվականի սեպտեմբերի 27-ից Ադրբեջանի Հանրապետության կողմից Արցախի Հանրապետության դեմ սանձազերծված պատերազմի ընթացքում մարտական գործողությունների մասնակից սովորողներին, ինչպես նաև պատերազմի ընթացքում մարտական գործողությունների մասնակից անձանց սովորող երեխաներին և սովորող ամուսնուն ուսման վարձի փոխհատուցում տրամադրել՝ Հայաստանի Հանրապետությունում գործող միջին մասնագիտական, բարձրագույն և հետբուհական (կլինիկական օրդինատուրա) կրթական ծրագրեր իրականացնող ուսումնական հաստատությունների կամ կազմակերպությունների առկա և հեռակա ուսուցմամբ վճարովի համակարգումսովորելու պարագայում:  Որոշման համաձայն փոխհատուցման ենթակա է 2020-2021 ուսումնական տարվա 1-ին կիսամյակի ուսման վարձը՝ նպատակ հետապնդելով ֆինանսական աջակցություն տրամադրելու սահմանված կարգով ուսումնական հաստատություն ընդունված և արդեն իսկ 2020 թվականի սեպտեմբերի դրությամբ ուսանողի կարգավիճակ ունեցողներին՝ ըստ անհրաժեշտության համապատասխան փոփոխություն կատարելով Հայաստանի Հանրապետության 2021 թվականի պետական բյուջեում ։  Պատերազմի մասնակից բազմաթիվ ուսանողները, որոնք շահառու են այս միջոցառման, 2020-2021 ուսումնական տարվա 1-ին կիսամյակի դրությամբ ընդգրկված լինելով ուսումնական հաստատությունների ուսանողական համակազմում, սահմանված կարգով, ներառյալ 2020 թվականի ամառային զորակոչը, դադարեցրել են ուսումնառությունը պարտադիր ժամկետային զինվորական ծառայության զորակոչվելու կապակցությամբ և զորացրվելու են 2021 և 2022 թվականների ամռանը։ Հաշվի առնելով այս հանգամանքը՝ միջոցառման շահառուների ուսման վարձի փոխհատուցման գործընթացն ապահովելու նպատակով ՝ նախագծով վերաբաշխում կատարելու և ֆինանսական միջոցների տրամադրման հնարավորություն է նախատեսվել ոչ միայն Հայաստանի Հանրապետության 2021 թվականի պետական բյուջեում, այլև նաև հետագա՝ 2022 թվականի պետական բյուջեում։ Միաժամանակ հստակեցվել է շահառուների շրջանակը՝ այն է սովորողներ, որոնք 2020-2021 ուսումնական տարվա 1-ին կիսամյակի դրությամբ ընդգրկված են ուսումնական հաստատությունների ուսանողական համակազմում կամ սահմանված կարգով դադարեցրել են ուսումնառությունը պարտադիր ժամկետային զինվորական ծառայության զորակոչվելու կապակցությամբ՝ ներառյալ 2020 թվականի ամառային զորակոչը։ Միջոցառման 3-րդ կետում սահմանված է, որ սովորողներին տրվում է 2020-2021 թթ. ուսումնական տարվա 1-ին կիսամյակի ուսման վարձի 100 % փոխհատուցում։ Նախագծով համապատասխան լրացմամբ հստակեցվում են հետագա ուսումնական տարիների ընթացքում պարտադիր զինվորական ծառայությունից զորացրվելու դեպքում համապատասխան ուսումնական տարվա կիսամյակի ուսման վարձի փոխհատուցման հետ կապված կարգավորումները /ինչը թույլ է տալիս խուսափելու տարընկալումից/։ Արդեն իսկ Բարձրագույն և միջին մասնագիտական ուսումնական հաստատությունների հետ կնքվել են նվիրաբերության պայմանագրեր (համաձայնագրեր) ՀՀ կառավարության 2021 թվականի փետրվարի 5-ի թիվ 143-Ն որոշման համաձայն՝ 1373 սովորողի համար (304 959,9 հազար դրամ), ՀՀ կառավարության 2021 թվականի ապրիլի 1-ի թիվ 457-Ն որոշման համաձայն՝ 2837 սովորողի համար (585,116,3 հազար դրամ)։ 2021 թվականի ապրիլի 5-ին նախարարության կողմից շրջանառության մեջ է դրվել նոր որոշման նախագիծ՝ 1963 սովորողի ուսման վարձի 2020-2021թթ 1-ին կիսամյակի 100% փոխհատուցման համար, որոնց ուսման վարձի չափը կազմում է 428,006,0 հազար դրամ: / ԿԳՄՍ նախարարության ընդհանուր հատկացումների շրջանակներում/:Ուսումնական հաստատությունները շարունակում են պարբերաբար /շաբաթական կտրվածքով/ ներկայացնել շահառուների նոր անվանացուցակներ:1. **Նախագծի մշակման գործընթացում ներգրավված ինստիտուտները և անձինք.**

Կրթության,գիտության,մշակույթի և սպորտի նախարարություն1. **Ակնկալվող արդյունքը.**

 **«**Հայաստանի Հանրապետության կառավարության **2020 թվականի դեկտեմբերի 10-ի N 2008-Լ** որոշման մեջ փոփոխություն և լրացումներ կատարելու» մասին որոշման ընդունման արդյունքում, հստակցնելով որոշմամբ հաստատված միջոցառման շահառուների շրջանակը՝ կապահովվեն 2020 թվականի սեպտեմբերի 27-ից Ադրբեջանի Հանրապե­տության կողմից Արցախի Հանրապետության դեմ սանձազերծված պատերազմի ընթաց­քում մարտական գործողությունների մասնակից սովորողների մեկ կիսամյակի ուսման վարձի փոխհատուցման համար համապատասխան պայմաններ։ Տ Ե Ղ Ե Կ Ա Ն Ք«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ **2020 ԹՎԱԿԱՆԻ ԴԵԿՏԵՄԲԵՐԻ 10-Ի N 2008-Լ** ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ «Հայաստանի Հանրապետության կառավարության **2020 թվականի դեկտեմբերի 10-ի N 2008-Լ** որոշման մեջ փոփոխություն և լրացումներ կատարելու մասին» Հայաստանի Հանրապետության կառավարության որոշման նախագծի ընդունումը ՀՀ պետական բյուջեի եկամուտներում և ծախսերում փոփոխություններ չի առաջացնի:  |